paragraph_text: Prvi pisani spomen datira iz 1339. godine. Od 16. stoljeća, strateško je brdo iznad rijeke Moskve blizu važnih prometnica u blizini grada Kolomne. Ruski carevi izabrali su ga kao ljetnu rezidenciju. Godine 1532., u čast rođenja novog prijestoljenasljednika (koji je kasnije postao poznat pod imenom Ivan Grozni), sagradila se jedinstvena crkva Uzašašća u Kolomenskoju, koja je od 1994. na UNESCO-ovu popisu Svjetske kulturne baštine.